b'\n_START_ARTICLE_\nMcLaren M28\n_START_PARAGRAPH_\nMcLaren M28 je McLarnov dirkalnik Formule 1, ki je bil v uporabi ve\xc4\x8djem delu sezone 1979, ko sta z njim dirkala John Watson in Patrick Tambay. Tambay, ki je z dirkalnikom nastopil na enajstih dirkah, se ni uspel uvrstiti med dobitnike to\xc4\x8dk med tem, ko je Watsonu na osmih dirkah to uspelo trikrat. Edino uvrstitev na stopni\xc4\x8dke je dosegel ne debiju dirkalnika na dirki za Veliko nagrado Argentine s tretjim mestom, nato pa je bil \xc5\xa1e \xc5\xa1esti na dirki za Veliko nagrado Belgije in \xc4\x8detrti na dirki za Veliko nagrado Monaka. Nadomestil ga je nov dirkalnik McLaren M29, s katerim je Watson prvi\xc4\x8d nastopil na deveti dirki sezone za Veliko nagrado Velike Britanije, Tambay pa \xc5\xa1ele na \xc5\xa1tirinajsti dirki sezone za Veliko nagrado Kanade.'